Sur le roman de Tristan. 



447 



des chevauche tant qu'il vint à l'eve que 

 la reyne avoit trouvée le jour devant, et passe 

 l'eve tout le chemin que la reyne avoit fait, 

 et trouva le chevalier que Palamides avoit 

 occis, qui l'aloit querre, ainsy corne ie vous 

 ay conté. Quant Tristan voit le chevalier 

 en telle manière, il dist à Gouvernai: Par 

 cy s'en va Palamides, veés cy de ses coups. 

 il n'y a chevalier en Cornoualle qui tant 

 feist, bien le doit prisier qui l'aime. — 

 Certes, dit Gouvernai, Palamides est moult 

 preudomme. — Si m'aist dieu, maistre, se 

 il n'amast Yseult, ie ly vousisse plus de 

 bien qu'à homme du monde, mais qui 

 peut estre celuy chevalier? — Certes, ie 

 ne say, fait Gouvernai. 



Adonc se remetent en lour chemin, mais 

 il n'orent mie granment allé quant il trou- 

 vèrent deubs voies, l'une qui va en la fo- 

 reste et l'aultre qui aloit à la tour où Y- 

 seult estoit. Maistre, fait Tristan, or ne 

 say à la quelle voie Palamides va. vous 

 irois ceste et moy ceste aultre, si nous 

 assembleron demain à heure de midi à la 

 crois vermeille, et qui ensois yvendra aten- 

 dra son compaignon. et se vous aprenés 

 nouelles de Palamides, vous le me dirois 

 et ie retourneray puis là. Atant se part 

 l'un de l'aultre. moult poise durement à 

 Gouvernai de ce qu'il se départ de Tristan. 

 Gouvernai s'en va tout le chemin qui aloit 

 à la tour et quant il est près vsnu, il voit 

 Palamides qui se seoit tout armé desoubs 

 un arbre et pensoit durement. Quant Gou- 

 vernai le voit tout maintenant, li chiet au 

 euer que ce est Palamides, mais il s'en 

 doubte pour ce que maint chevalier^ s'en- 

 tresemblent, et quant il vint à Palamides 

 et il voit qu'il ne se remue, il cuide qu'il 

 dorme, si dit: Sire chevalier, esveillés vous. 

 Palamides qui pensoit à la reyne ne l'en- 

 tent mie, et Gouvernai le rapelle derechief, 

 et il ne ly dit mot. A nom dieu, dit Gou- 

 vernai, merveilles voy, que veés cy un che- 



valier qui n'ot, ne ne voit, ne si n'entent, 

 ce n'est mie Palamides, mais ie veul sa- 

 voir qui il est. Lors le prent par le he- 

 aulme et le tire et li dit: Sire chevalier, 

 esveillés vous, et Palamides se prist [s'es- 

 perit]. Quant il voit Gouvernai et il voit 

 qu'il nest mie chevalier, si ly dit: D'y va, 

 pour quoy m'as-tu hoste de mon pensier? 

 certes, se tu fusses chevalier, tu le com- 

 parasses [chierement], mais or t'en va, ie 

 te claime quite pour ce que tu n'es mie 

 chevalier. — A nom dieu, fait Gouvernai, 

 ainssois me diras ton nom. — le ay, fait 

 il, nom Palamides. or t'en va, car nul au 

 monde ne me pouroit donner ce que tu 

 m'as tollu. — Savés vous, fait Gouvernai, 

 nouvelles de la reyne Yseult? — Oy, fait 

 Palamides, elle est en celle tour, et ie 

 suy cy pource qu'elle ne puisse issir que 

 par moy. car se ie la pouoie tenir, ie ne 

 demanderoie aultre. — Certes, fait Gou- 

 vernai, vous chaciés folie, car se Tristan y 

 vient, trop tart serois à repenter. Atant 

 s'en part Gouvernai de Palamides et tant 

 est allé et tant se hasté qu'il voit Tristan 

 devant luy. il ly escrie: Sire, atendés moy. 

 et Tristan se regarde quant il sent escrier, 

 et quant il apersoit que ce est Gouvernai, 

 il ly demande quelles nouvelles de Pala- 

 mides. Il ly respont: Sire, ie l'ay trouvé 

 et Yseult autressy. lors ly conte en quelle 

 manière. Sirè Dieu, fait Tristan, ne sof- 

 fres que nos amours soient ainsy départies! 

 maistre, or de l'aler, car molt me tarde 

 durement que ie voie Palamides et que ie 

 l'aie esprouvé. certes ie ly mostreray que 

 ie say faire. Tant ont allé en telle ma- 

 nière qu'il vienent près de la tour, et en- 

 core seoit Palamides desoubs l'arbre et pen- 

 soit autressi come devant. Quant Tristan 

 le voit, il ly escrie maintenant: Or sus, 

 or sus, Palamides, gardés vous de moy, car 

 ie vous deffie. La reyne Yseult qui en la 

 tour estoit, ainsy come ie vous ay conté, 



